《自柳至平乐书所见四首 其三》
明代·袁帙

郁白方言似，浔梧瘴气赊。蚺蛇晴挂树，射蜮昼含沙。

屋覆湘君晴，山红蜀帝花。《夷坚》收未尽，《博物》待张华。

作者简介：（ 1502—1547）明苏州府吴县人，字永之，号胥台山人。袁褒弟。嘉靖五年进士。选庶吉士。张璁恶之，谓其人不宜在禁近，出为刑部主事，改兵部。坐官衙失火，谪戍湖州千户所。赦归，官至广西按察佥事。有《皇明献实》、《吴中先贤传》、《世纬》、《胥台集》。